אנדי גרסיה

[שמאל|ממוזער|250px|גרסיה (שלישי מימין) לצד שחקני [אושן 11, 2001]]
[שמאל|ממוזער|250px|גרסיה ב[פסטיבל הסרטים טרייבקה 2009, לצד בתו דומיניק (מימין) והשחקנית ג'וליאנה מרגוליס]]
שמאל|ממוזער|250px|אנדי גרסיה, 2001

**אנדרס ארתורו גרסיה מנדז** (בספרדית: **Andrés Arturo García y Menéndez**; נולד ב-12 באפריל 1956) הוא שחקן קולנוע אמריקאי-קובני שהיה מועמד לפרס אוסקר לשחקן המשנה הטוב ביותר על תפקידו בסרט "הסנדק חלק שלישי" ב-1990.

## ביוגרפיה
גרסיה נולד בהוואנה, קובה; בנם של אמיליה מנדז, מורה לאנגלית, ולרנה גרסיה נונייז, איכר ומשפטן. גרסיה היגר עם משפחתו ב-1961 למיאמי, פלורידה, במהלך הפלישה למפרץ החזירים. לאחר מספר שנים פתחה המשפחה חברת בשמים בשווי מיליון דולר.

גרסיה גדל וחונך כקתולי ולמד ב"תיכון מיאמי ביץ'", שם שיחק בקבוצת הכדורסל המקומית. במהלך שנתו האחרונה בתיכון חלה גרסיה במחלת הנשיקה, בעקבות המחלה החליט גרסיה לפרוש מכדורסל ולהתמקד יותר בפיתוח יכולות המשחק שאותן רכש עוד בשנותיו הראשונות בתיכון.

## קריירת משחק
כאשר סיים גרסיה את לימודיו נכנס במהירות להוליווד ושם בתור התחלה הופיע כסטנדאפיסט ובתפקידים קטנים.
הוא זכה להכרה ציבורית ב-1986 כאשר שיחק בסרט הפשע "8 מיליון דרכים למות". הופעתו של גרסיה בסרט משכה את תשומת לבו של בריאן דה פלמה והביאה לליהוקו לתפקיד השוטר האיטלקי-אמריקאי המתלמד ג'ורג' סטון בדרמת הפשע זוכת פרס אוסקר, "הבלתי משוחדים".

לאחר מכן שיחק גרסיה במותחן האקשן של רידלי סקוט "גשם שחור" לצד מייקל דאגלס. בשנת 1990 שיחק גרסיה לצד אל פצ'ינו בחלק השלישי ב"טרילוגיית הסנדק" של פרנסיס פורד קופולה, "הסנדק חלק שלישי", שהיה מועמד ל-7 פרסי אוסקר. בסרט גילם גרסיה את דמותו של וינסנט מאנצ'יני קורלאונה, יורש העצר של משפחת הפשע המפורסמת. על תפקידו זה היה גרסיה מועמד לפרס אוסקר לשחקן המשנה הטוב ביותר ולפרס גלובוס הזהב.

בהמשך שנות ה-90 שיחק גרסיה בסרטים "רצח מן העבר" לצד קנת בראנה, "סידורים אחרונים בדנוור" לצד כריסטופר לויד.

ב-2001 קיבל גרסיה מועמדות כפולה לפרס אמי על תפקידו בסרט הביוגרפי "סיפורו של ארטורו סנדובל". בסרט גילם גרסיה את דמותו של חצוצרן הג'אז והפסנתרן הקובני ארטורו סנדובל.

באותה שנה השתתף לצד ג'ורג' קלוני, בראד פיט וג'וליה רוברטס במותחן הפשע הקומי של סטיבן סודרברג, "אושן 11". בסרט גילם גרסיה את טרי בנדיקט, בעל קזינו בלאס וגאס שאותו חבורת השודדים רוצה לשדוד. ב-2004 שיחק גרסיה בסרט ההמשך לקומדיה, "אושן 12". בסרט המשיך גרסיה לגלם את טרי בנדיקט שנשדד בסרט הקודם, ובחלק הזה הוא דורש את כספו בחזרה עם ריבית.
בהמשך אותה שנה גילם גרסיה את הצייר האיטלקי-יהודי אמדאו מודיליאני בסרטו של הבמאי מיק דייוויס "מודיליאני".

ב-2005 ביים גרסיה את סרטו הראשון, "קובה סיפור אהבה". גרסיה גם שיחק בסרט לצד דסטין הופמן וביל מארי.
ב-2007 שיחק גרסיה בחלק השלישי בסדרת המותחנים הקומיים של סטיבן סודרברג, "אושן 13", בסרט זה מסכים גרסיה לשתף פעולה עם חבורת השודדים על מנת להפיל את בעל הקזינו הגדול ביותר בלאס וגאס, ווילי בנק (אל פצ'ינו). גרסיה גם השתתף לצד בן אפלק וג'רמי פיבן במותחן הפעולה "לחסל את האייס".

ב-2008 דיבב גרסיה את דמותו של הכלב דלגאדו בסרט "הצ'יוואווה מבוורלי הילס". ב-2009 שיחק לצד סטיב מרטין וז'אן רנו בקומדיית ההמשך "הפנתר הוורוד 2" לסרט משנת 2006 "הפנתר הוורוד".

ב-2016 שיחק בקומדיה "מכסחות השדים" המבוסס על הסרט מ1984. בסרט הוא משחק לצד קריסטן ויג, לזלי ג'ונס ומליסה מקארתי. באותה שנה יצא לאקרנים סרט המדע הבדיוני "מקס סטיל" (המבוסס על סדרת האנימציה), שבו שיחק לצידם של מריה בלו ובן ווינצ'ל. באותה שנה שיחק בסרטו של מורטן טילדום, "הנוסעים" (Passengers) לצידם של כריס פראט, ג'ניפר לורנס ומייקל שין. ב-2018 גילם בסרט ההמשך ל"מאמה מיה!" את "פרננדו סיינפואגוס", אהוב לבה של הסבתא, רובי, אותה גילמה שר.

## חיים אישיים
גרסיה נשוי למריה ויקטוריה לורידו משנת 1982. לזוג נולדו 3 בנות ובן אחד: בתו, דומיניק (1983), אף היא שחקנית קולנוע ושיחקה לצידו של אביה בסרטים קובה סיפור אהבה וסיטי איילנד. דניאלה (1988), אלסנדרה (1991) ואנדרס (2002). המשפחה גרה בלוס אנג'לס ובמיאמי.

ב-2018 השתתף בטקס התרמה חגיגי לארגון ידידי צה"ל בארצות הברית (FIDF), בו גייסו 60 מיליון דולר עבור צבא ההגנה לישראל.

## פילמוגרפיה
* לילה בגן עדן (1983)
* הבחר הבודד (1984)
* העונה הרעה (1985)
* 8 מיליון דרכים למות (1986)
* הבלתי משוחדים (1987)
* תעמוד ותשלך (1988)
* גשם שחור (1989)
* רומנים פנימיים (1990)
* הסנדק חלק שלישי (1990)
* *Lakeboat* (2000)
* רצח מן העבר (1991)
* גיבור (1992)
* הקורבן השמיני (1992)
* אהבה של גבר לאישה (1994)
* סידורים אחרונים בדנוור (1995)
* לילה יורד על מנהטן (1997)
* Hoodlum (1997)
* מדד נואש (1998)
* כרטיס לאהבה (1999)
* הדבר שלא נאמר (2001)
* סיפורו של ארטורו סנדובל (2001)
* אושן 11 (2001)
* האיש משדות גן עדן (2001) - גם מפיק
* משחקי אמון (2003)
* אושן 12 (2004)
* מודיליאני (2004)
* רצח אינטימי (2004)
* "ילדתו של לזרוס" (2005)
* "קובה סיפור אהבה" (2005)
* "לחסל את האייס" (2007)
* "האוויר שאני נושם" (2007)
* "אושן 13" (2007)
* "אוהב אותך, ניו יורק" (2008)
* "הצ'יוואווה מבוורלי הילס" (2008)
* "הפנתר הוורוד 2" (2009)
* "סיטי איילנד" (2009)
* "5 Days of War (2011)"
* *For Greater Glory* (2012)
* "*A Dark Truth"* *(2012)*
* *Open Road* (2013)
* "להרוג את השליח" (2014)
* "מכסחות השדים" (2016)
* "הנוסעים" (2016)
* "מקס סטיל" (2016)
* "זכרונותיו של מתנקש בינלאומי" (2016)
* "הסערה" (2017)
* "לא ישר" (2018)
* "מועדון הספר הטוב" (2018)
* "הפרד" (2018)
* מאמה מיה! Here We Go Again (2018)
* "נגד כיוון השעון" (2019)
* *Ana*  (2020)
* מילים על קירות האמבטיה (2020)
* יום הגאולה (2021)
* שומר טינה (2021)
* ברב וסטאר נופשות בוויסטה דל מאר (2021)
* אבי הכלה (2022)
* זהב של סופרים (אנ') (2022)
* בלתי נשכחים 4 (2023)
* מועדון הספר הטוב: הפרק הבא (2023)
* סוחרי הכאב (2023)
* *Miranda's Victim* (2023)
* What About Love (2024)
* Long Gone Heroes (2024) 
* כתוב בכוכבים (2025) 
* נהגת מילוט (אנ') (2025) 
* *Diamond* (TBA) - גם במאי, תסריטאי ומפיק
* *On Smoother Dirt* (TBA)
* *Artist in Residence* (TBA)
* *Maserati: The Brothers* (TBA)
* *The Prince* (TBA)

### טלוויזיה
* פרייז'ר (2001)
* ויל וגרייס (2003)
* משפחת סימפסון (2011) - דיבוב
* מגלים עם דורה (2012) - דיבוב 
* *Christmas in Conway* (2013) - סרט טלוויזיה של ABC
* Kurtlar Vadisi: Pusu (2014)
* בולרז (2016)
* ארוחת ערב עם הרווה (2018) - סרט טלוויזיה
*אהבה מודרנית (2019)
* שלושה בהסוואה: סיפורי ארקדיה (2019-2018) - דיבוב
* אלנה מאוולור (2020) - דיבוב 
* *Flipped (2020)*
**Rebel* (2021)
*מון גירל ושדינוזאור (2024) - דיבוב 
*לנדמן (אנ') (2025)

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:מהגרים מקובה לארצות הברית
קטגוריה:בוגרי אוניברסיטת פלורידה הבין-לאומית
קטגוריה:אמריקאים שנולדו ב-1956